CELEX: 
Language: hu
Date: 2020-06-29 00:00:00
Title: A BIZOTTSÁG (EU) .../... VÉGREHAJTÁSI RENDELETE az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló (EU) 2015/2447 végrehajtási rendelet módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2020.6.29.)
            
            
               az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról szóló (EU) 2015/2447 végrehajtási rendelet módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre
                  1
                és különösen annak 8., 17., 50., 76., 132., 138., 143., 157., 161., 176., 193., 217., 232. és 268. cikkére,
            
            
               mivel:
            
            
               (1)A 952/2013/EU rendelet (a Vámkódex) és az (EU) 2015/2447 bizottsági végrehajtási rendelet
                  2
                együttes gyakorlati végrehajtása során világossá vált, hogy az említett végrehajtási rendeletet néhány szempontból módosítani kell annak érdekében, hogy jobban igazodjon a gazdálkodók és a vámigazgatási szervek igényeihez, valamint hogy figyelembe lehessen venni a jogszabályi változásokat és a Vámkódex alkalmazásában létrehozott elektronikus rendszerek telepítésével kapcsolatos fejleményeket.
            
            
               (2)Az Európai Unió Bírósága a C-661/15. sz. ügyben hozott ítéletében
                  3
                érvénytelennek nyilvánította a 2454/93/EGK bizottsági rendelet
                  4
                145. cikkének (3) bekezdését, amely egyéves elévülési időt állapított meg a hibás áruk vámértékének meghatározásához szükséges árkiigazítások figyelembevétele céljából. A Bíróság szerint az akkor alkalmazandó Vámkódex
                  5
                alapján az adós a 2454/93/EGK rendelet 145. cikke (2) bekezdésének alkalmazásából adódó vámérték-csökkenés arányában visszatéríttethette a behozatali vámokat az e vámoknak az adóssal való közlésétől számított három éven belül. A 2454/93/EGK rendelet 145. cikkének (3) bekezdése azonban ezt a lehetőséget 12 hónapos határidőre csökkentette, mivel úgy rendelkezett, hogy a vámértéknek az említett rendelet 145. cikke (2) bekezdése alkalmazásából eredő kiigazítását csak abban az esetben lehet figyelembe venni, ha a kiigazításra e 12 hónapos határidőn belül kerül sor. A 2454/93/EGK rendelet 145. cikkének (3) bekezdése sértette a Vámkódex 78. cikkével és 236. cikkének (2) bekezdésével összefüggésben értelmezett 29. cikkét. Ezért a szóban forgó rendelkezés érvénytelennek minősült. A 2913/92/EGK és a 2454/93/EGK rendelet már nem hatályos, de az (EU) 2015/2447 végrehajtási rendelet 132. cikkének c) pontja is egyéves határidőt állapít meg a hibás áruk vámértékének kiigazítására. Ezért ezt a pontot el kell hagyni annak egyértelműsítése érdekében, hogy a Vámkódex 121. cikke (1) bekezdésének a) pontjában a túlzott mértékben felszámított vám visszafizetésére vagy elengedésére előírt általános hároméves határidő a hibás árukra is vonatkozik. A jogbiztonság érdekében az (EU) 2015/2447 végrehajtási rendelet 132. cikkének c) pontját az említett rendelet hatálybalépésétől kezdődően visszamenőleges hatállyal kell elhagyni annak egyértelművé tétele érdekében, hogy az érintett esetekben soha nem kellett volna alkalmazni az egyéves elévülési időt. 
            
            
               (3)Az (EU) 2015/2447 végrehajtási rendelet 182. cikke előírja a Vámkódex 16. cikkének (1) bekezdése szerint létrehozott elektronikus informatikai és kommunikációs rendszer használatát a belépési gyűjtő árunyilatkozathoz kapcsolódó információk benyújtásához, feldolgozásához, tárolásához és cseréjéhez, valamint a vonatkozó információk ezt követő cseréjéhez. Az (EU) 2019/2151 végrehajtási határozattal
                  6
                a Bizottság úgy határozott, hogy új elektronikus rendszert (ICS2) hoz létre a vámhatóságok által végzett, érkezés előtti biztonsági és védelmi kockázatelemzésnek és a kapcsolódó ellenőrzéseknek, nevezetesen a belépési gyűjtő árunyilatkozat adatainak a vámügyi kockázatelemzés és ellenőrzés céljából történő feldolgozásának és az ahhoz kapcsolódó információcserének a támogatására. Az (EU) 2015/2447 végrehajtási rendelet 182. cikkét ezért módosítani kell a következők érdekében: azon célok meghatározása, amelyekre az ICS2 rendszert alkalmazni kell, az Unió vámterületén belüli harmonizáció biztosítása, annak előírása, hogy a gazdálkodók a Bizottság és a tagállamok által kialakított harmonizált gazdasági szereplői interfészt használják a belépési gyűjtő árunyilatkozatok adatainak a vámhatóságokhoz történő benyújtására és a kapcsolódó információk cseréjére.
            
            
               (4)Az (EU) 2015/2447 végrehajtási rendelet 183. cikke meghatározza a belépési gyűjtő árunyilatkozat adatainak benyújtására vonatkozó szabályokat, ideértve azt a kötelezettséget is, hogy a Vámkódex 127. cikkének (6) bekezdésével összhangban meghatározott esetekben különböző személyek nyújtsák be azokat (többszörös benyújtás). Az ICS2 három verzióban (1. verzió, 2. verzió és 3. verzió) történő telepítése fokozatosan lehetővé teszi a belépési gyűjtő árunyilatkozat adatainak többszörös benyújtását az érintett fuvarozási ágazatok és üzleti modellek számára. Az (EU) 2015/2447 végrehajtási rendelet 183. cikkét ezért módosítani kell az ICS2 teljes körű bevezetéséig alkalmazandó szabályok egyértelművé tétele érdekében. A kiindulási pont a meglévő importellenőrzési rendszer szerinti helyzet. E rendszeren keresztül valamennyi fuvarozási mód (légi, tengeri, belvízi, közúti és vasúti) fuvarozóinak, beleértve a gyorspostai fuvarozókat is, azonnal be kell nyújtaniuk a belépési gyűjtő árunyilatkozat valamennyi adatát azon áruk esetében, amelyekre az (EU) 2015/2446 felhatalmazáson alapuló bizottsági rendelet
                  7
                104. cikke szerinti mentességek egyike sem alkalmazandó. Az új elektronikus rendszer 1. verziójának telepítésétől kezdve a légi fuvarozási módban a gyorspostai fuvarozóknak ezenkívül minden küldeményre vonatkozóan – azok értékétől függetlenül – be kell nyújtaniuk a minimális adatkészletet, a postai szolgáltatóknak pedig első alkalommal kell benyújtaniuk a minimális adatkészletet, de csak az olyan postai küldeményekben lévő áruk esetében, amelyek végső rendeltetési helye az Unióban található. Az (EU) 2015/2446 felhatalmazáson alapuló rendelet 106. cikke értelmében az új rendszer 2. verziójának telepítéséig ez a minimális adatkészlet teljes belépési gyűjtő árunyilatkozatnak tekintendő a postai küldeményekben lévő áruk esetében, valamint azon küldeményekben lévő áruk esetében, amelyek értéke nem haladja meg a 22 EUR-t. Az ICS2 2. verziójának telepítésére rendelkezésre álló időkeret első napjától kezdődően a légi fuvarozásban lehetőség nyílik a többszörös benyújtásra. A légi fuvarozóknak fel kell hagyniuk a meglévő importellenőrzési rendszer használatával, és fokozatosan csatlakozniuk kell az új ICS2-höz, és ezen keresztül kell benyújtaniuk a belépési gyűjtő árunyilatkozat adatait tartalmazó releváns adatkészletet. Az új rendszer 3. verziójának telepítésére rendelkezésre álló időkeret első napjától kezdődően a többi fuvarozási mód esetében is lehetőség nyílik a többszörös benyújtásra. Az érintett fuvarozási módokban működő fuvarozóknak fokozatosan csatlakozniuk kell az új rendszerhez. A tagállamok meghatározzák azt az (EU) 2019/2151 végrehajtási határozatban megállapított telepítési időkereteken belüli időpontot, amelytől kezdve a gazdálkodóknak az említett határozat melléklete I. részének 6. pontjával összhangban az új rendszer különböző verzióit kell használniuk. A 183. cikket is módosítani kell az első belépési vámhivatal meghatározására vonatkozó szabályok egyértelművé tétele érdekében arra az esetre, ha a belépési gyűjtő árunyilatkozat adatait benyújtó személy nem ismeri azt a helyet, ahová az árut szállító szállítóeszköz először megérkezik az Unióba. 
            
            
               (5)Az új rendszer három verziójának telepítésétől kezdődően a belépési gyűjtő árunyilatkozat adatainak a fuvarozótól eltérő személy általi benyújtásakor tájékoztatási kötelezettséget kell alkalmazni. Ennek megfelelően az (EU) 2015/2447 végrehajtási rendelet 184. cikkében szereplő, az importellenőrzési rendszer korszerűsítésére vonatkozó általános hivatkozást az ICS2 három verziójára vonatkozó konkrétabb hivatkozásokkal kell felváltani. A tengeri úton szállított árukra vonatkozó tájékoztatási kötelezettséget attól a pillanattól kell alkalmazni, amelytől kezdődően a fuvarozó köteles az új rendszer 3. verzióját használni. A légi vagy postai úton szállított árukra vonatkozó tájékoztatási kötelezettséget attól a pillanattól kell alkalmazni, amelytől kezdődően a fuvarozó köteles az új rendszer 2. verzióját használni. 
            
            
               (6)A vámhatóságok azon kötelezettségének, hogy nyilvántartásba vegyék a belépési gyűjtő árunyilatkozat adatainak benyújtását, és erről tájékoztatást nyújtsanak, szintén tükröznie kell az ICS2 különböző verzióit. Ennek megfelelően az (EU) 2015/2447 végrehajtási rendelet 185. cikkében szereplő, az importellenőrzési rendszer korszerűsítésére vonatkozó általános hivatkozást az új rendszer három verziójára vonatkozó konkrétabb hivatkozásokkal kell felváltani. A vámhatóságoknak az ICS2 1. verziójának telepítésére rendelkezésre álló időkeret első napjától kezdődően nyilvántartásba kell venniük a belépési gyűjtő árunyilatkozat adatainak benyújtását és a nyilvántartásba vételről értesítést kell küldeniük. Az új rendszer 2. verziójának telepítését követően bizonyos helyzetekben lehetőség nyílik a többszörös benyújtásra, ezért a 185. cikknek azt is ki kell mondania, hogy attól az időponttól kezdve a vámhatóságokat kötelezni kell arra, hogy haladéktalanul értesítsék a fuvarozót a belépési gyűjtő árunyilatkozat adatainak más gazdálkodók általi benyújtásáról, amennyiben a fuvarozó ezt kérte. 
            
            
               (7)Az (EU) 2015/2447 végrehajtási rendelet 186. cikkének egyértelművé kell tennie a belépési gyűjtő árunyilatkozat adatain alapuló kockázatelemzésre vonatkozó határidőket és a kockázatelemzéssel összefüggésben meghozandó szükséges intézkedéseket. Az (EU) 2015/2447 végrehajtási rendelet 186. cikkében általános elvként elő kell írni, hogy az első belépési vámhivatalnak a belépési gyűjtő árunyilatkozat időben történő kézhezvételét követően az áruknak az Unió vámterületére való megérkezése előtt el kell végeznie a kockázatelemzést. Ennek a határidőnek azonban rövidebbnek kell lennie a légi úton szállított áruk esetében. Az első belépési vámhivatal számára elő kell írni, hogy a belépési gyűjtő árunyilatkozat minimális adatkészletének kézhezvételét követően a lehető leghamarabb végezze el a kockázatelemzést az érintett áruk tekintetében. Emellett a vámellenőrzések egységes alkalmazásának biztosítása érdekében a 186. cikket azon lépések meghatározása érdekében is módosítani kell, amelyeket az első belépési vámhivatalnak a belépési gyűjtő árunyilatkozat adatain alapuló kockázatelemzés elvégzése során követnie kell. Ennek keretében a Vámkódex 46., 47. és 128. cikke alapján az első belépési vámhivatalnak információt kell cserélnie a szóban forgó adatokban feltüntetett tagállamokkal, valamint azokkal a tagállamokkal, amelyek rögzítettek az ICS2-ben a belépési gyűjtő árunyilatkozatban szereplő adatoknak megfelelő biztonsági és védelmi kockázatokra vonatkozó információkat, a többi érintett vámhatóságnak pedig kockázatelemzést kell végeznie és a kockázatelemzés bizonyos eredményeit rendelkezésre kell bocsátania. 
            
            
               (8)Az (EU) 2015/2447 végrehajtási rendelet 186. cikkét annak érdekében is módosítani kell, hogy az első belépési vámhivatal a kockázatelemzés elvégzését követően javaslatot tehessen az áruk ellenőrzésének elvégzéséhez legmegfelelőbb helyre és intézkedésekre. Az ellenőrzéshez legmegfelelőbbnek ítélt hely szerint illetékes vámhivatalnak lehetőséget kell biztosítani annak eldöntésére, hogy követi-e a javaslatot, de mindenképpen tájékoztatnia kell a belépési vámhivatalt arról, hogy sor került-e ellenőrzésre, és ha igen, akkor az ellenőrzés eredményéről. Helyénvaló továbbá eljárási szabályt megállapítani, amelynek értelmében a vámhatóságoknak az ICS2 rendszert kell használniuk a Vámkódex 46. cikkének (5) bekezdésében meghatározott esetekben végzett kockázatértékelésekről és ellenőrzési eredményekről való tájékoztatáshoz, illetve az ellenőrzési eredményeknek a Vámkódex 47. cikkének (2) bekezdése szerinti bármely más cseréjéhez. Ezen túlmenően a kockázatelemzésnek az áruk vám elé állításakor történő elvégzésére vonatkozó kötelezettséget ki kell terjeszteni több olyan esetre is, amikor az (EU) 2015/2446 felhatalmazáson alapuló rendelettel összhangban mentesség adható a belépési gyűjtő árunyilatkozat benyújtására vonatkozó kötelezettség alól. 
            
            
               (9)Az (EU) 2015/2447 végrehajtási rendelet 187. cikkének címét oly módon kell módosítani, hogy tükrözze, hogy az említett cikkben foglalt szabályok átmenetiek, mivel csak az ICS2 telepítéséig alkalmazandók. Amíg az új rendszer nem áll rendelkezésre, a vámhatóságokat kötelezni kell arra, hogy a meglévő importellenőrzési rendszerben szereplő információk alapján végezzék el a kockázatelemzést. Az (EU) 2015/2447 végrehajtási rendelet 187. cikkében elő kell írni, hogy a meglévő importellenőrzési rendszer az új rendszer különböző telepítési időpontjaiig használandó. Az (EU) 2015/2447 végrehajtási rendelet 187. cikkének (5) bekezdésében emellett naprakésszé kell tenni a (EU) 2015/2446 felhatalmazáson alapuló rendeletre való hivatkozásokat. Az átmeneti időszakban is alkalmazni kell az áruk kockázatelemzés elvégzése előtti átengedésének tilalmára, valamint a belépési gyűjtő árunyilatkozat módosítását követő kockázatelemzés elvégzésének módjára vonatkozó szabályokat, ezért azokat fel kell venni az (EU) 2015/2447 végrehajtási rendelet 187. cikkébe.
            
            
               (10)A belépési gyűjtő árunyilatkozat módosítására vagy érvénytelenítésére vonatkozó, az (EU) 2015/2447 végrehajtási rendelet 188. cikkében meghatározott eljárási szabályoknak különbséget kell tenniük az új ICS2 és a meglévő importellenőrzési rendszer között. A belépési gyűjtő árunyilatkozat módosítására vagy érvénytelenítésére irányuló kérelmek benyújtásához az új rendszert kell használni. A tagállamok számára azonban lehetővé kell tenni, hogy engedélyezzék a meglévő importellenőrzési rendszer alkalmazásával benyújtott árunyilatkozatok módosítására vagy érvénytelenítésére irányuló kérelmek papírformátumban történő benyújtását. 
            
            
               (11)Az (EU) 2015/2447 végrehajtási rendelet 189. cikkét módosítani kell annak érdekében, hogy különbséget tegyen a légi és vízi járművek átirányítása tekintetében a meglévő importellenőrzési rendszer és az új ICS2 elektronikus rendszer keretében alkalmazandó szabályok között.
            
            
               (12)Miután az (EU) 2015/2446 felhatalmazáson alapuló rendelet 1. cikkének 51. pontja bevezette a 302. EU-formanyomtatványt, az (EU) 2015/2447 végrehajtási rendelet 207. cikkét módosítani kell annak érdekében, hogy lehetővé tegye a 302. EU-formanyomtatvány használatát az áruk uniós vámjogi státusának igazolására.
            
         
         
            
               (13)Az (EU) 2015/2446 felhatalmazáson alapuló rendelet vám-árunyilatkozatnak tekintendő cselekményekről szóló 141. cikkének módosítását követően az (EU) 2015/2447 végrehajtási rendelet 218. cikkét ennek megfelelően módosítani kell annak egyértelművé tétele érdekében, hogy mely esetekben kell bizonyos vámalakiságokat a vám-árunyilatkozatnak tekintendő cselekmények révén belépéskor vagy kilépéskor elvégzettnek tekinteni.
            
            
               (14)Azt követően, hogy az (EU) 2015/2446 felhatalmazáson alapuló rendelet 141. cikkének (3) bekezdése egy olyan átmeneti szabállyal egészült ki, amelynek értelmében a vámhatóságok által végzett, érkezés előtti biztonsági és védelmi kockázatelemzés és a kapcsolódó ellenőrzések támogatása céljából az ICS2 1. verziójának telepítéséig a postai küldemények vám elé állítás útján bejelenthetők, az (EU) 2015/2447 végrehajtási rendelet 220. cikkének egyértelművé kell tennie, hogy a postai küldemények elfogadására és átengedésére vonatkozó különös szabályok szintén átmenetiek.
            
            
               (15)Eljárási szabályokat kell megállapítani mind a 302. NATO-formanyomtatványnak, mind a 302. EU-formanyomtatványnak az árutovábbítástól eltérő vámeljárások során történő használatára vonatkozóan. Ezért az (EU) 2015/2447 végrehajtási rendeletet ki kell egészíteni egy új 220a. és egy új 220b. cikkel. Az eljárási szabályok zökkenőmentes működésének biztosítása érdekében az említett rendelet 221. cikkének elő kell írnia a tagállamok vámhatóságai számára, hogy jelöljék ki a 302. NATO-formanyomtatvány vagy a 302. EU-formanyomtatvány kíséretében szállítandó vagy felhasználandó árukhoz kapcsolódó vámalakiságok és ellenőrzések tekintetében felelős vámhivatalt vagy vámhivatalokat.
            
            
               (16)Az (EU) 2015/2447 végrehajtási rendelet 221. cikkét annak egyértelművé tétele érdekében is módosítani kell, hogy az áruk indításának vagy fuvarozásának befejeződési helye szerinti tagállamban található vámhivatal a bizonyos vámmentes áruk behozatalára vonatkozó vám-árunyilatkozatok benyújtása tekintetében illetékes vámhivatal, amennyiben az említett árukat a 2006/112/EK tanácsi irányelv
                  8
                XII. címe 6. fejezetének 4. szakaszában meghatározott, a harmadik területekről vagy harmadik országokból importált termékek távértékesítésére vonatkozó különös szabályozástól – az úgynevezett egyablakos importügyintézéstől – eltérő szabályozás keretében jelentették be a héa megállapítása céljából. A cél annak biztosítása, hogy a szóban forgó termékekre a termékek rendeltetési helye vagy fogyasztása szerinti tagállam héakulcsát alkalmazzák. 
            
            
               (17)Az (EU) 2015/2447 végrehajtási rendelet 271. cikkét módosítani kell annak érdekében, hogy összehangoltabbá váljon az elektronikus rendszernek a szabványosított információcseréhez (INF) történő használata. Annak érdekében, hogy a gazdálkodók számára egységes eljárás álljon rendelkezésre a szükséges adatelemeknek a rendszerbe történő bevezetésére, az érintett gazdálkodóknak harmonizált gazdasági szereplői interfészt kell használniuk.
            
            
               (18)Miután az (EU) 2015/2447 végrehajtási rendelet 221. cikkében bevezetésre került a tagállamok azon kötelezettsége, hogy jelöljék ki a 302. NATO-formanyomtatvány vagy a 302. EU-formanyomtatvány kíséretében szállítandó vagy felhasználandó árukhoz kapcsolódó valamennyi vámalakiság és ellenőrzés tekintetében felelős vámhivatalokat, az említett rendelet 285. cikke, amely ugyanerről a kötelezettségről rendelkezik, de csak az árutovábbításra vonatkozik, feleslegessé válik, ezért azt el kell hagyni. Ezenkívül a 302. NATO-formanyomtatványok rendelkezésre bocsátására vonatkozó rendelkezéseket, valamint az ilyen nyomtatványok használatára vonatkozó eljárási szabályokat ki kell terjeszteni a 302. EU-formanyomtatvány kíséretében történő árutovábbításokra is. Az (EU) 2015/2447 rendelet 285., 286. és 287. cikkét ezért módosítani kell, és azokat új rendelkezésekkel kell kiegészíteni.
            
            
               (19)Az (EU) 2015/2447 végrehajtási rendelet 321. cikkét módosítani kell a helyhez kötött szállítóberendezés használatával az Unió vámterületére belépő áruk tekintetében alkalmazott uniós árutovábbítási eljárás befejezésének, valamint az uniós árutovábbítási eljárás befejeződését követően az ilyen áruk jogi helyzetének tisztázása érdekében.
            
            
               (20)Az (EU) 2015/2447 végrehajtási rendeletet módosítani kell annak érdekében, hogy lehetőség nyíljon az ideiglenes behozatali eljárás különleges lezárására a katonai tevékenységek során felhasznált vagy megsemmisített áruk esetében.
            
            
               (21)Az (EU) 2015/2447 végrehajtási rendelet 324. cikkének (1) bekezdése szerint a gazdálkodók élhetnek az IM/EX aktív feldolgozási eljárás egyszerűsített lezárásának lehetőségével, mivel a feldolgozott termékek leszállítása újrakivitelnek minősül. Azokban az esetekben azonban, amikor az IM/EX aktív feldolgozási eljárás alá vont nem uniós áruk többek között kereskedelempolitikai intézkedés tárgyát képeznék, ha azokat szabad forgalomba bocsátásra jelentenék be, az ilyen egyszerűsített lezárás nem megengedett. Az előzetes uniós felügyelet céljából megállapításra kerülnek egyes kereskedelempolitikai intézkedések, amelyek csak szabad forgalomba bocsátás esetén alkalmazandók. Az (EU) 2015/2447 végrehajtási rendelet 324. cikke (1) bekezdésének alkalmazását érintő ilyen intézkedéseket az egyes vas- és acéltermékek behozatala tekintetében az (EU) 2016/670 bizottsági végrehajtási rendelet
                  9
               , az egyes alumíniumtermékek behozatala tekintetében pedig az (EU) 2018/640 bizottsági végrehajtási rendelet
                  10
                állapítja meg. A gazdálkodók számára lehetővé kell tenni, hogy e módosítás hatálybalépése előtt 3 évvel kezdődő visszamenőleges hatállyal igénybe vehessék az (EU) 2015/2447 végrehajtási rendelet 324. cikkének (1) bekezdésében megállapított egyszerűsítést, azzal a feltétellel, hogy rendelkezésre bocsátják a vonatkozó felügyeleti intézkedések által előírt adatelemeket. Az (EU) 2015/2447 végrehajtási rendelet 324. cikkének (2) bekezdését ezért ennek megfelelően módosítani kell.
            
            
               (22)Annak biztosítása érdekében, hogy a helyhez kötött szállítóberendezés használatával szállított áruk kiviteli eljárása lezáruljon, az (EU) 2015/2447 végrehajtási rendelet 331. cikkének egyértelművé kell tennie, hogy ezek az áruk mikor tekintendők vám elé állítottnak.
            
            
               (23)Az (EU) 2015/2447 végrehajtási rendelet 23-02. melléklete tartalmaz egyes olyan, egyedi KN-kódokat és árumegnevezéseket, amelyeket a Közös Vámtarifában
                  11
                bekövetkezett változások miatt már nem használnak. Ezért naprakésszé kell tenni a 23-02. mellékletet, különös tekintettel arra, hogy az Uniós Vámkódex, az (EU) 2015/2446 felhatalmazáson alapuló rendelet és az (EU) 2015/2447 végrehajtási rendelet alkalmazásának 2016. május 1-jei kezdete óta ez az első frissítés. 
            
            
               (24)Az árutovábbítás során az üzletmenet-folytonossági eljárás nagyobb rugalmasságának lehetővé tétele, valamint a vámhatóságoknál felmerülő alakiságok és költségek csökkentése érdekében az (EU) 2015/2447 végrehajtási rendelet 72-04. mellékletében előírt papíralapú kezességi tanúsítványok és biztosítéknyújtás alóli mentességről szóló tanúsítványok érvényességét meg kell hosszabbítani.
            
            
               (25)Az e rendeletben előírt intézkedések összhangban vannak a Vámkódexbizottság véleményével, 
            
            
               ELFOGADTA EZT A RENDELETET:
            
            
               1. cikk 
            
            
               Az (EU) 2015/2447 végrehajtási rendelet módosításai
            
            
               Az (EU) 2015/2447 végrehajtási rendelet a következőképpen módosul:
            
            
               1.A 132. cikk c) pontját el kell hagyni. 
            
            
               2.A 182–186. cikk helyébe a következő szöveg lép:
            
            
               „182. cikk
            
         
         
            
               A belépési gyűjtő árunyilatkozathoz kapcsolódó elektronikus rendszer
            
            
               (A Vámkódex 16. cikke)
            
            
               (1) A Vámkódex 16. cikkének (1) bekezdése szerint létrehozott elektronikus rendszert kell használni a következőkhöz: 
            
            
               a)a belépési gyűjtő árunyilatkozatok adatainak benyújtása, feldolgozása és tárolása, valamint a szóban forgó árunyilatkozatokkal kapcsolatos, a vámügyi biztonsági és védelmi célokat – többek között a légi közlekedés védelmének támogatását – szolgáló kockázatelemzésre vonatkozó egyéb információk, továbbá az elemzés eredményei alapján meghozandó intézkedésekkel kapcsolatos információk benyújtása, feldolgozása és tárolása;
            
            
               b)a belépési gyűjtő árunyilatkozat adataival és a belépési gyűjtő árunyilatkozatok kockázatelemzésének eredményeivel kapcsolatos információk és a kockázatelemzés elvégzéséhez szükséges egyéb adatokkal, valamint a kockázatelemzés alapján hozott intézkedésekkel, köztük az ellenőrzési helyekre és az ellenőrzések eredményeire vonatkozó ajánlásokkal kapcsolatos információk cseréje;
            
            
               c)a Vámkódex 46. cikkének (3) bekezdésében említett közös biztonsági és védelmi kockázati kritériumok és standardok, ellenőrzési intézkedések és kiemelt ellenőrzési területek végrehajtásának nyomon követése és értékelése céljából történő információcsere.
            
            
               A rendszer fokozatos telepítésének fejlesztési és kiadási időpontjait az (EU) 2019/2151 végrehajtási határozat* mellékletében szereplő »Uniós Vámkódex – Az importellenőrzési rendszer korszerűsítése (ICS 2)« elnevezésű projekt határozza meg.
            
            
               (1a) A gazdálkodók a Bizottság és a tagállamok által egymással egyetértésben kialakított uniós harmonizált gazdasági szereplői interfészt használják a belépési gyűjtő árunyilatkozatok adatainak benyújtására, módosítására, érvénytelenítésére, feldolgozására és tárolására, valamint a kapcsolódó információk vámhatóságokkal való cseréjére.
            
            
               (2) E cikk (1) bekezdésétől eltérve az abban említett elektronikus rendszernek az (EU) 2019/2151 végrehajtási határozat mellékletével összhangban történő telepítésére kijelölt időpontokig a 2454/93/EGK rendeletben meghatározott, a belépési gyűjtő árunyilatkozatokkal kapcsolatos információk benyújtására és cseréjére szolgáló elektronikus rendszert kell használni e rendelet 185. cikkének (1) bekezdésével, 187. cikkével és 188. cikkének (3) bekezdésével összhangban.
            
            
               -----------
            
            
               *
                     A Bizottság (EU) 2019/2151 végrehajtási határozata (2019. december 13.) az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról (HL L 325., 2019.12.16., 168. o.).
            
            
               183. cikk
            
            
               A belépési gyűjtő árunyilatkozat benyújtása
            
            
               (A Vámkódex 127. cikkének (4), (5) és (6) bekezdése)
            
            
               (1) Amennyiben az (EU) 2015/2446 felhatalmazáson alapuló rendelet 104. cikke szerinti, a belépési gyűjtő árunyilatkozat benyújtásának kötelezettsége alóli mentességek egyike sem alkalmazandó, légi úton szállított áruk esetében a belépési gyűjtő árunyilatkozat adatait a következőképpen kell megadni:
            
            
               a)a légi fuvarozók a 182. cikk (2) bekezdésében említett elektronikus rendszeren keresztül az e rendelet 182. cikkének (1) bekezdésében említett elektronikus rendszer 2. verziójára vonatkozóan az (EU) 2019/2151 végrehajtási határozat mellékletével összhangban meghatározott időpontig benyújtják a teljes belépési gyűjtő árunyilatkozatot;
            
            
               b)a gyorspostai fuvarozók a következőket nyújtják be: 
            
            
               –amennyiben a küldemény belső értéke meghaladja a 22 EUR-t, a 182. cikk (2) bekezdésében említett elektronikus rendszeren keresztül teljes belépési gyűjtő árunyilatkozatot az (EU) 2019/2151 végrehajtási határozat mellékletében megállapított időpontig mint az e rendelet 182. cikkének (1) bekezdésében említett elektronikus rendszer 2. verziójának telepítésére rendelkezésre álló időkeret kezdő időpontjáig;
            
            
               –valamennyi küldemény esetében az (EU) 2015/2446 felhatalmazáson alapuló rendelet 106. cikkének (2) bekezdésében említett minimális adatkészletet az e rendelet 182. cikkének (1) bekezdésében említett elektronikus rendszeren keresztül az említett rendszer 1. verziójára vonatkozóan az (EU) 2019/2151 végrehajtási határozat mellékletével összhangban megállapított időponttól kezdődően; 
            
            
               c)azon küldemények esetében, amelyek rendeltetési helye valamely tagállam, a postai szolgáltatók az e rendelet 182. cikkének (1) bekezdésében említett elektronikus rendszeren keresztül az említett rendszer 1. verziójára vonatkozóan az (EU) 2019/2151 végrehajtási határozat mellékletével összhangban megállapított időponttól kezdődően benyújtják az (EU) 2015/2446 felhatalmazáson alapuló rendelet 106. cikkének (2) bekezdésében említett minimális adatkészletet;
            
         
         
            
               d)egy vagy több adatkészletnek az e rendelet 182. cikkének (1) bekezdésében említett elektronikus rendszeren keresztül az említett rendszer 2. verziójának telepítésére vonatkozóan az (EU) 2019/2151 végrehajtási határozat mellékletével összhangban megállapított időponttól kezdődően történő benyújtásával.
            
            
               (1a)
                      Amennyiben az (EU) 2015/2446 felhatalmazáson alapuló rendelet 104. cikke szerinti, a belépési gyűjtő árunyilatkozat benyújtásának kötelezettsége alóli mentességek egyike sem alkalmazandó, a tengeren, belvízi úton, közúton vagy vasúton szállított áruk esetében a belépési gyűjtő árunyilatkozat adatait a következőképpen kell megadni: 
            
            
               a)a teljes belépési gyűjtő árunyilatkozatnak a 182. cikk (2) bekezdésében említett elektronikus rendszeren keresztül az e rendelet 182. cikkének (1) bekezdésében említett elektronikus rendszer 3. verziójának telepítésére vonatkozóan az (EU) 2019/2151 végrehajtási határozat mellékletével összhangban megállapított időpontig történő benyújtásával; 
            
            
               b)egy vagy több adatkészletnek az e rendelet 182. cikkének (1) bekezdésében említett elektronikus rendszeren keresztül az említett rendszer 3. verziójának telepítésére vonatkozóan az (EU) 2019/2151 végrehajtási határozat mellékletével összhangban megállapított időponttól kezdődően történő benyújtásával.
            
            
               (2) Amennyiben a belépési gyűjtő árunyilatkozat benyújtása egynél több adatkészlet benyújtásával vagy az (EU) 2015/2446 felhatalmazáson alapuló rendelet 106. cikkének (2) és (2a) bekezdésében említett minimális adatkészlet benyújtásával történik, a részleges vagy minimális adatkészletet benyújtó személynek ezt annál a vámhivatalnál kell megtennie, amely tudomása szerint az első belépési vámhivatal. Ha a szóban forgó személy nem ismeri azt a helyet az Unió vámterületén belül, ahová az árut szállító szállítóeszköz várhatóan először megérkezik, az első belépési vámhivatalt az áruk rendeltetési helye alapján is meg lehet határozni.
            
            
               184. cikk
            
            
               Tájékoztatási kötelezettség a belépési gyűjtő árunyilatkozat adatainak a fuvarozótól eltérő személy általi benyújtásakor
            
            
               (A Vámkódex 127. cikkének (6) bekezdése)
            
            
               (1) Az e rendelet 182. cikkének (1) bekezdésében említett elektronikus rendszer 3. verziójának telepítésére vonatkozóan az (EU) 2019/2151 végrehajtási határozat mellékletével összhangban meghatározott időponttól kezdődően az (EU) 2015/2446 felhatalmazáson alapuló rendelet 112. cikkének (1) bekezdésében említett esetekben a fuvarozó és bármely, hajóraklevelet kiállító személy a belépési gyűjtő árunyilatkozat adataiban megadja minden olyan személy azonosító adatait, akivel fuvarozási szerződést kötött, és aki nem bocsátotta rendelkezésre a belépési gyűjtő árunyilatkozathoz szükséges adatokat. 
            
            
               Amennyiben az olyan hajóraklevélen feltüntetett címzett, amelyhez nem tartoznak alsóbb szintű hajóraklevelek, nem bocsátja a hajóraklevelet kiállító személy rendelkezésére a szükséges adatokat, ennek a személynek a belépési gyűjtő árunyilatkozat adataival együtt meg kell adnia a címzett azonosító adatait.
            
            
               (2) Az e rendelet 182. cikkének (1) bekezdésében említett elektronikus rendszer 3. verziójának telepítésére vonatkozóan az (EU) 2019/2151 végrehajtási határozat mellékletével összhangban meghatározott időponttól kezdődően az (EU) 2015/2446 felhatalmazáson alapuló rendelet 112. cikkének (1) bekezdésében említett esetekben a hajóraklevelet kiállító személy tájékoztatja a szóban forgó hajóraklevél kiállításáról azt a személyt, akivel fuvarozási szerződést kötött.
            
            
               Együttes rakodásra vonatkozó megállapodás esetén a hajóraklevelet kiállító személy tájékoztatja a szóban forgó hajóraklevél kiállításáról azt a személyt, akivel megállapodást kötött.
            
            
               (3) Az e rendelet 182. cikkének (1) bekezdésében említett elektronikus rendszer 2. verziójának telepítésére vonatkozóan az (EU) 2019/2151 végrehajtási határozat mellékletével összhangban meghatározott időponttól kezdődően az (EU) 2015/2446 felhatalmazáson alapuló rendelet 113. cikkének (1) bekezdésében említett esetekben a fuvarozó és bármely, légifuvarlevelet kiállító személy a belépési gyűjtő árunyilatkozat adataiban megadja minden olyan személy azonosító adatait, akivel fuvarozási szerződést kötött, vagy aki ugyanazon áruk tekintetében kiállította a légifuvarlevelet és aki nem bocsátotta rendelkezésre a belépési gyűjtő árunyilatkozathoz szükséges adatokat.
            
            
               (4) Az e rendelet 182. cikkének (1) bekezdésében említett elektronikus rendszer 2. verziójának telepítésére vonatkozóan az (EU) 2019/2151 végrehajtási határozat mellékletével összhangban meghatározott időponttól kezdődően az (EU) 2015/2446 felhatalmazáson alapuló rendelet 113. cikkének (1) bekezdésében említett esetekben a légifuvarlevelet kiállító személy tájékoztatja a vele fuvarozási szerződést kötő személyt a légifuvarlevél kibocsátásáról.
            
            
               Együttes rakodásra vonatkozó megállapodás esetén a légifuvarlevelet kiállító személy tájékoztatja a szóban forgó légifuvarlevél kiállításáról azt a személyt, akivel megállapodást kötött.
            
            
               (5) Az e rendelet 182. cikkének (1) bekezdésében említett elektronikus rendszer 2. verziójának telepítésére vonatkozóan az (EU) 2019/2151 végrehajtási határozat mellékletével összhangban meghatározott időponttól kezdődően az (EU) 2015/2446 felhatalmazáson alapuló rendelet 113a. cikkének (2) és (3) bekezdésében említett esetekben a fuvarozó a belépési gyűjtő árunyilatkozat adataiban megadja azon postai szolgáltató vagy gyorspostai fuvarozó azonosító adatait, aki nem bocsátja rendelkezésre a belépési gyűjtő árunyilatkozathoz szükséges adatokat.
            
            
               185. cikk
            
            
               A belépési gyűjtő árunyilatkozat nyilvántartásba vétele
            
            
               (A Vámkódex 127. cikkének (1) bekezdése)
            
            
               (1) A vámhatóságok kézhezvételkor nyilvántartásba veszik a belépési gyűjtő árunyilatkozatot és haladéktalanul értesítik a nyilatkozattevőt vagy képviselőjét a nyilatkozat nyilvántartásba vételéről, valamint közlik az érintett személlyel a belépési gyűjtő árunyilatkozat MRN-jét és a nyilvántartásba vétel dátumát.
            
         
         
            
               (2) Ha a belépési gyűjtő árunyilatkozat adatainak rendelkezésre bocsátása legalább az (EU) 2015/2446 felhatalmazáson alapuló rendelet 106. cikkének (2) és (2a) bekezdésében említett minimális adatkészlet vagy egynél több adatkészlet benyújtása útján történik, a vámhatóságok az (EU) 2019/2151 végrehajtási határozat mellékletében az e rendelet 182. cikkének (1) bekezdésében említett elektronikus rendszer 1. verziójának telepítésére rendelkezésre álló időkeret kezdő időpontjaként megállapított időponttól kezdődően:
            
            
               a)a belépési gyűjtő árunyilatkozat adatainak benyújtását kézhezvételkor minden egyes esetben nyilvántartásba veszik;
            
            
               b)haladéktalanul értesítik az adatkészletet benyújtó személyt a nyilvántartásba vételről; 
            
            
               c)közlik az érintett személlyel az egyes adatbenyújtások MRN-jét és nyilvántartásba vételük dátumát.
            
            
               (3) A vámhatóságok a következő esetek bármelyikében haladéktalanul értesítik a fuvarozót a nyilvántartásba vételről, amennyiben a fuvarozó ezt kérte és hozzáférése van az e rendelet 182. cikkében említett elektronikus rendszerekhez:
            
            
               a)ha a belépési gyűjtő árunyilatkozatot egy, a Vámkódex 127. cikke (4) bekezdésének második albekezdésében említett személy nyújtotta be;
            
            
               b)ha a belépési gyűjtő árunyilatkozat adatait a Vámkódex 127. cikke (6) bekezdésének megfelelően adták meg.
            
            
               (4) A (3) bekezdés b) pontjában említett esetekben a fuvarozó tájékoztatására vonatkozó kötelezettség az (EU) 2019/2151 végrehajtási határozat mellékletében az e rendelet 182. cikkének (1) bekezdése szerinti elektronikus rendszer 2. verziójának telepítésére rendelkezésre álló időkeret kezdő időpontjaként megállapított időponttól kezdődően alkalmazandó, feltéve, hogy a fuvarozónak hozzáférése van a szóban forgó rendszerhez.
            
            
               186. cikk
            
            
               A belépési gyűjtő árunyilatkozatokkal kapcsolatos kockázatelemzés és ellenőrzések 
            
            
               (A Vámkódex 46. cikkének (3) és (5) bekezdése, 47. cikkének (2) bekezdése és 128. cikke)
            
            
               (1) A kockázatelemzést az áruknak az első belépési vámhivatalhoz való megérkezése előtt el kell végezni, feltéve, hogy a belépési gyűjtő árunyilatkozatot az (EU) 2015/2446 felhatalmazáson alapuló rendelet 105–109. cikkében meghatározott határidőkön belül benyújtották, kivéve, ha kockázatot azonosítottak, illetve ha kiegészítő kockázatelemzés elvégzésére van szükség.
            
            
               Az első albekezdés sérelme nélkül az Unió vámterületére légi úton beszállítandó áruk első kockázatelemzését a belépési gyűjtő árunyilatkozat vonatkozásában az (EU) 2015/2446 felhatalmazáson alapuló rendelet 106. cikkének (2) és (2a) bekezdésében említett minimális adatkészlet kézhezvételét követően a lehető leghamarabb el kell végezni.
            
            
               (2) Az első belépési vámhivatal elvégzi az elsősorban biztonsági és védelmi célú kockázatelemzést a 182. cikk (1) bekezdésében említett rendszeren keresztül történő alábbi információcserét követően:
            
            
               a)Az első belépési vámhivatal a nyilvántartásba vételt követően haladéktalanul hozzáférhetővé teszi a belépési gyűjtő árunyilatkozat adatait az ezen adatokban feltüntetett tagállamok vámhatóságai, valamint a többi tagállam azon vámhatóságai számára, amelyek a rendszerben olyan biztonsági és védelmi kockázatokra vonatkozó információkat rögzítettek, amelyek megfelelnek az adott belépési árunyilatkozatban szereplő adatoknak. 
            
            
               b)Az (EU) 2015/2446 felhatalmazáson alapuló rendelet 105–109. cikkében meghatározott határidőkön belül az e bekezdés a) pontjában említett tagállami vámhatóságok elvégzik az elsősorban biztonsági és védelmi célú kockázatelemzést, és amennyiben kockázatot tárnak fel, az eredményeket az első belépési vámhivatal rendelkezésére bocsátják.
            
            
               c)Az első belépési vámhivatal a kockázatelemzés elvégzésekor figyelembe veszi az a) pontban említett tagállami vámhatóságok által szolgáltatott, a kockázatelemzés eredményeire vonatkozó információkat.
            
            
               d)Az első belépési vámhivatal az elvégzett kockázatelemzés eredményeit hozzáférhetővé teszi azon tagállamok vámhatóságai számára, amelyek hozzájárultak a kockázatelemzéshez, valamint azon tagállamok vámhatóságai számára, amelyeket az áruk szállítása potenciálisan érinthet. 
            
            
               e)Az első belépési vámhivatal értesíti a következő személyeket a kockázatelemzés elvégzéséről, feltéve, hogy azok ezt kérték, és hozzáféréssel rendelkeznek a 182. cikk (1) bekezdésében említett elektronikus rendszerhez:
            
            
               i. a nyilatkozattevő vagy képviselője;
            
         
         
            
               ii. a fuvarozó – ha eltér a nyilatkozattevőtől – és képviselője.
            
            
               (3) Amennyiben az első belépési vámhivatal a kockázatelemzés elvégzéséhez további információkat kér a belépési gyűjtő árunyilatkozat adatairól, az elemzést az említett információk benyújtását követően kell elvégezni.
            
            
               E célból az első belépési vámhivatal az említett információt attól a személytől kéri, aki a belépési gyűjtő árunyilatkozatot benyújtotta, vagy adott esetben attól a személytől, aki a belépési gyűjtő árunyilatkozat adatait benyújtotta. Amennyiben ez a személy nem a fuvarozó, az első belépési vámhivatal tájékoztatja a fuvarozót, amennyiben a fuvarozó ezt kérte és hozzáférése van a 182. cikk (1) bekezdésében említett elektronikus rendszerhez.
            
            
               (4) Amennyiben az első belépési vámhivatal alapos okkal feltételezi, hogy a légi úton beszállított áruk súlyos légiközlekedés-védelmi fenyegetést jelenthetnek, előírja, hogy a szállítmányt az Unió vámterülete felé tartó légi járműbe történő berakodás előtt az (EU) 2015/1998 bizottsági végrehajtási rendelet** mellékletének 6.7. pontjával és a 300/2008/EK rendelet 18. cikkének a) pontjában említett információkat tartalmazó, a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2015. november 16-i C(2015)8005 final bizottsági végrehajtási határozat mellékletének 6.7.3. pontjával összhangban magas kockázatú áruként, illetve postai küldeményként átvizsgálják. 
            
            
               Az első belépési vámhivatal értesíti a következő személyeket, feltéve, hogy azok hozzáféréssel rendelkeznek az e rendelet 182. cikkének (1) bekezdésében említett elektronikus rendszerhez:
            
            
               a)a nyilatkozattevő vagy képviselője;
            
            
               b)a fuvarozó – ha eltér a nyilatkozattevőtől – és képviselője.
            
            
               Az értesítést követően a belépési gyűjtő árunyilatkozatot benyújtó személy vagy adott esetben a belépési gyűjtő árunyilatkozat adatait benyújtó személy átadja az első belépési vámhivatalnak a vizsgálat eredményét és minden egyéb vonatkozó információt. A kockázatelemzést csak ezen információ megadása után lehet elvégezni.
            
            
               (5) Amennyiben az első belépési vámhivatalnak alapos oka van feltételezni, hogy a légi úton beszállított áru vagy az (EU) 2015/2446 felhatalmazáson alapuló rendelet 105. cikkének a) pontjában említett, tengeri úton beszállított konténeres rakomány olyan komoly veszélyt jelentene a biztonság és védelem szempontjából, hogy azonnali intézkedésre van szükség, elrendeli, hogy az árukat ne rakodják be az érintett szállítóeszközbe.
            
            
               Az első belépési vámhivatal értesíti a következő személyeket, feltéve, hogy azok hozzáféréssel rendelkeznek az e rendelet 182. cikkének (1) bekezdésében említett elektronikus rendszerhez:
            
            
               a)a nyilatkozattevő vagy képviselője;
            
            
               b)a fuvarozó – ha eltér a nyilatkozattevőtől – és képviselője. 
            
            
               Ezt az értesítést közvetlenül a vonatkozó kockázat észlelését követően kell megtenni, és az (EU) 2015/2446 felhatalmazáson alapuló rendelet 105. cikkének a) pontjában említett, tengeri úton szállított konténeres rakomány esetében legkésőbb a belépési gyűjtő árunyilatkozatnak vagy adott esetben a belépési gyűjtő árunyilatkozat adatainak a fuvarozó általi kézhezvételétől számított 24 órán belül.
            
            
               Az első belépési vámhivatal haladéktalanul tájékoztatja valamennyi tagállam vámhatóságát is az értesítésről, és rendelkezésükre bocsátja a belépési gyűjtő árunyilatkozat vonatkozó adatait. 
            
            
               (6) Amennyiben a szállítmányról megállapítják, hogy olyan jellegű veszélyt jelent, amely a szállítóeszköz megérkezésekor azonnali intézkedést tesz szükségessé, az első belépési vámhivatal az áruk megérkezésekor megteszi ezt az intézkedést.
            
            
               (7) A kockázatelemzés elvégzését követően az első belépési vámhivatal a 182. cikk (1) bekezdésében említett elektronikus rendszeren keresztül javaslatot tehet az ellenőrzés elvégzéséhez legmegfelelőbb helyre és intézkedésekre.
            
            
               Az ellenőrzéshez legmegfelelőbbnek ítélt hely szerint illetékes vámhivatal határoz az ellenőrzésről, és legkésőbb az áruk első belépési vámhivatalnál történő vám elé állításának időpontjában a 182. cikk (1) bekezdésében említett elektronikus rendszeren keresztül az áruk szállítása által potenciálisan érintett valamennyi vámhivatal rendelkezésére bocsátja a szóban forgó határozat eredményeit.
            
            
               (7a) A Vámkódex 46. cikkének (5) bekezdésében és 47. cikkének (2) bekezdésében említett esetekben a vámhivatalok a vámellenőrzések eredményeit az e rendelet 182. cikkének (1) bekezdésében említett elektronikus rendszeren keresztül a többi tagállami vámhatóság rendelkezésére bocsátják, és az e rendelet 36. cikkében említett rendszeren keresztül kicserélik a kockázatokkal kapcsolatos információkat. 
            
            
               (8) Amennyiben olyan árukat szállítanak be az Unió vámterületére, amelyek az (EU) 2015/2446 felhatalmazáson alapuló rendelet 104. cikke (1) bekezdésének c)–k), m) és n) pontja, valamint (2)–(4) bekezdése szerint mentesülnek a belépési gyűjtő árunyilatkozat benyújtásának kötelezettsége alól, a kockázatelemzést az áruk vám elé állításakor kell elvégezni.
            
            
               (9) A vám elé állított áruk átengedhetők vámeljárás céljára vagy újrakivitel tárgyát képezhetik, amint végrehajtásra került a kockázatelemzés, és annak eredményei, valamint – amennyiben szükséges – a megtett intézkedések lehetővé teszik az átengedést.
            
         
         
            
               (10) Kockázatelemzést kell végezni akkor is, ha a belépési gyűjtő árunyilatkozat adatai a Vámkódex 129. cikkének megfelelően módosulnak. Ebben az esetben – az e cikk (5) bekezdésének harmadik albekezdésében a tengeri úton beszállított konténeres rakományra megállapított határidő sérelme nélkül – a kockázatelemzést az adatok kézhezvételekor haladéktalanul el kell végezni, kivéve, ha kockázatot azonosítottak, illetve ha kiegészítő kockázatelemzés elvégzésére van szükség.
            
            
               ----------
            
            
               ** A Bizottság (EU) 2015/1998 végrehajtási rendelete (2015. november 5.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 299., 2015.11.14., 1. o.).”
            
            
               3.A 187. cikk a következőképpen módosul: 
            
            
               a) a cím és az (1) bekezdés helyébe a következő szöveg lép:
            
            
               „187. cikk
            
            
               A kockázatelemzésre vonatkozó átmeneti szabályok
            
            
               (A Vámkódex 128. cikke)
            
            
               (1) E rendelet 186. cikkétől eltérve, az e rendelet 182. cikkének (1) bekezdésében említett elektronikus rendszer telepítésére vonatkozóan az (EU) 2019/2151 végrehajtási határozat mellékletével összhangban megállapított időpontokig a kockázatelemzésnek az e rendelet 182. cikkének (2) bekezdésében említett elektronikus rendszeren keresztül benyújtott és kicserélt belépési gyűjtő árunyilatkozatokban szereplő információkon kell alapulnia az e cikkben foglalt szabályokkal összhangban.”;
            
            
               b)az (5) bekezdés helyébe a következő szöveg lép:
            
            
               „(5) Amennyiben olyan árukat szállítanak be az Unió vámterületére, amelyek az (EU) 2015/2446 felhatalmazáson alapuló rendelet 104. cikke (1) bekezdésének c)–k), m) és n) pontja, valamint (2)–(4) bekezdése szerint mentesülnek a belépési gyűjtő árunyilatkozat benyújtásának kötelezettsége alól, a kockázatelemzést az áruk vám elé állításakor kell elvégezni az ezen árukra vonatkozó átmeneti megőrzési árunyilatkozat vagy vám-árunyilatkozat alapján, amennyiben ilyen nyilatkozat rendelkezésre áll.”;
            
            
               c)a cikk a következő (6) és (7) bekezdéssel egészül ki:
            
            
               „(6) A vám elé állított áruk átengedhetők vámeljárás céljára vagy újrakivitel tárgyát képezhetik, amint végrehajtásra került a kockázatelemzés, és annak eredményei, valamint – amennyiben szükséges – a megtett intézkedések lehetővé teszik az átengedést.
            
            
               (7) Kockázatelemzést kell végezni akkor is, ha a belépési gyűjtő árunyilatkozat adatai a Vámkódex 129. cikkének megfelelően módosulnak. Ebben az esetben – az e cikk (3) bekezdésében a tengeri úton beszállított konténeres rakományra megállapított határidő sérelme nélkül – a kockázatelemzést az adatok kézhezvételekor haladéktalanul el kell végezni, kivéve, ha kockázatot azonosítottak, illetve ha kiegészítő kockázatelemzés elvégzésére van szükség.”
            
            
               4.A 188. és a 189. cikk helyébe a következő szöveg lép:
            
            
               „188. cikk
            
            
               A belépési gyűjtő árunyilatkozat módosítása és érvénytelenítése
            
            
               (A Vámkódex 129. cikkének (1) bekezdése)
            
            
               (1) A belépési gyűjtő árunyilatkozat vagy az abban szereplő adatok módosítására vagy érvénytelenítésére irányuló kérelem benyújtásához a 182. cikk (1) bekezdésében említett elektronikus rendszert kell használni. 
            
            
               Amennyiben különböző személyek kérik a belépési gyűjtő árunyilatkozat adatainak módosítását vagy érvénytelenítését, mindegyikük csak az általa benyújtott adatok módosítását vagy érvénytelenítését kérheti.
            
         
         
            
               (2) A vámhatóságok haladéktalanul értesítik a módosítási vagy érvénytelenítési kérelmet benyújtó személyt a kérelem nyilvántartásba vételére vagy elutasítására vonatkozó határozatukról.
            
            
               Ha a belépési gyűjtő árunyilatkozat adatainak módosítását vagy érvénytelenítését a fuvarozótól eltérő személy kérelmezi, a vámhatóságoknak értesíteniük kell a fuvarozót is, feltéve, hogy a fuvarozó ezt kérte és hozzáférése van a 182. cikk (1) bekezdésében említett elektronikus rendszerhez.
            
            
               (3) E cikk (1) bekezdésétől eltérve a tagállamok engedélyezhetik, hogy a 182. cikk (2) bekezdésében említett elektronikus rendszeren keresztül benyújtott belépési gyűjtő árunyilatkozat adatainak módosítására vagy érvénytelenítésére irányuló kérelmeket a Vámkódex 6. cikkének (1) bekezdésében említett elektronikus adatfeldolgozási eljárásoktól eltérő módon nyújtsák be.
            
            
                189. cikk
            
            
               Az Unió vámterületére belépő tengerjáró hajó vagy légi jármű átirányítása
            
            
               (A Vámkódex 133. cikke)
            
            
               (1) Amennyiben a belépési gyűjtő árunyilatkozatnak a 182. cikk (2) bekezdésében említett elektronikus rendszeren keresztül történő benyújtását követően egy tengerjáró hajót vagy légi járművet átirányítanak, és az várhatóan elsőként egy olyan tagállamban található vámhivatalhoz érkezik, amelyet a belépési gyűjtő árunyilatkozaton nem jelentettek be útvonal szerinti országként, a szóban forgó szállítóeszköz üzemeltetője köteles tájékoztatni az átirányításról a belépési gyűjtő árunyilatkozatban első belépési vámhivatalként feltüntetett vámhivatalt, és benyújtani az érkezési értesítést a tényleges első belépési vámhivatalhoz.
            
            
               E cikk első albekezdése nem alkalmazandó, ha az árukat a Vámkódex 141. cikke szerint árutovábbítási eljárás keretében szállították be az Unió vámterületére.
            
            
               (2) A belépési gyűjtő árunyilatkozatban első belépési vámhivatalként feltüntetett vámhivatal az (1) bekezdésnek megfelelően kapott tájékoztatást követően haladéktalanul értesíti azt a vámhivatalt, amely a kapott tájékoztatás szerint az átirányítás szerinti első belépési vámhivatal. Biztosítania kell az első belépési vámhivatal számára a belépési gyűjtő árunyilatkozat releváns adatainak, valamint a kockázatelemzés eredményeinek a hozzáférhetőségét.
            
            
               (3) Az (EU) 2019/2151 végrehajtási határozat mellékletében az e rendelet 182. cikkének (1) bekezdésében említett elektronikus rendszer 2. verziójának telepítésére rendelkezésre álló időkeret kezdő időpontjaként megállapított időponttól kezdődően, amennyiben egy légi járművet átirányítanak, és az elsőként egy olyan tagállamban található vámhivatalhoz érkezik, amelyet a belépési gyűjtő árunyilatkozaton nem jelentettek be útvonal szerinti országként, a tényleges első belépési vámhivatal az említett rendszeren keresztül lekérdezi a belépési gyűjtő árunyilatkozat adatait, a kockázatelemzés eredményeit és az eredetileg első belépési vámhivatalként megjelölt vámhivatal által tett ellenőrzési ajánlásokat.
            
            
               (4) Az (EU) 2019/2151 végrehajtási határozat mellékletében az e rendelet 182. cikkének (1) bekezdésében említett elektronikus rendszer 3. verziójának telepítésére rendelkezésre álló időkeret kezdő időpontjaként megállapított időponttól kezdődően, amennyiben egy tengerjáró hajót átirányítanak, és az elsőként egy olyan tagállamban található vámhivatalhoz érkezik, amelyet a belépési gyűjtő árunyilatkozaton nem jelentettek be útvonal szerinti országként, a tényleges első belépési vámhivatal az említett rendszeren keresztül lekérdezi a belépési gyűjtő árunyilatkozat adatait, a kockázatelemzés eredményeit és a tervek szerinti első belépési vámhivatal által tett ellenőrzési ajánlásokat.”
            
            
               5.A 207. cikk helyébe a következő szöveg lép: 
            
            
               „207. cikk
            
            
               Az áruk uniós vámjogi státusának igazolása TIR- vagy ATA-igazolványon vagy 302. formanyomtatványon
            
            
               (A Vámkódex 6. cikkének (3) bekezdése és 153. cikkének (2) bekezdése)
            
            
               (1) Az (EU) 2015/2446 felhatalmazáson alapuló rendelet 127. cikkével összhangban a TIR- vagy ATA-igazolványon, illetve a 302. NATO- vagy a 302. EU-formanyomtatványon az uniós árukat a »T2L« vagy »T2LF« kóddal kell azonosítani. A vámeljárás jogosultja az említett kódok egyikét – az adott esetnek megfelelőt – aláírásával ellátva feltüntetheti a vonatkozó okmányok árumegnevezés céljára fenntartott rovatában, mielőtt azt hitelesítés céljából bemutatná az indító vámhivatalnak. A megfelelő »T2L« vagy »T2LF« kódot az indító vámhivatal bélyegzőjével és az illetékes tisztviselő aláírásával hitelesíteni kell. 
            
            
               Elektronikus 302. NATO- vagy 302. EU-formanyomtatvány esetében a vámeljárás jogosultja a 302. formanyomtatvány adatai között is szerepeltetheti e kódok egyikét. Ebben az esetben az indító vámhivatal köteles elektronikusan elvégezni a hitelesítést. 
            
            
               (2) Ha a TIR-igazolvány, az ATA-igazolvány, illetve a 302. NATO- vagy a 302. EU-formanyomtatvány uniós árukra és nem uniós árukra egyaránt kiterjed, akkor ezeket külön kell felsorolni, és az adott esetnek megfelelő »T2L« vagy »T2LF« kódot olyan módon kell bejegyezni, hogy az egyértelműen csak az uniós árukra vonatkozzon.”
            
            
               6.A 218. cikkben a cím és a bevezető mondat helyébe a következő szöveg lép: 
            
            
               „218. cikk
            
         
         
            
               Az (EU) 2015/2446 felhatalmazáson alapuló rendelet 141. cikkének (1), (2), (4), (4a), (5) és (6)–(8) bekezdésében meghatározott cselekmények révén elvégzettnek tekintendő vámalakiságok
            
            
               (A Vámkódex 6. cikke (3) bekezdésének a) pontja, 139. cikke, 158. cikkének (2) bekezdése, 172., 194. és 267. cikke)
            
            
               Az (EU) 2015/2446 felhatalmazáson alapuló rendelet 138., 139. és 140. cikkének alkalmazásában adott esetben az említett felhatalmazáson alapuló rendelet 141. cikkének (1), (2), (4), (4a), (5) és (6)–(8) bekezdésében meghatározott valamely cselekmény révén a következő vámalakiságokat elvégzettnek kell tekinteni:”.
            
            
               7.A 220. cikk helyébe a következő szöveg lép: 
            
            
               „220. cikk
            
            
               A postai küldeményben lévő árukra vonatkozó átmeneti szabályok 
            
            
               (A Vámkódex 158. cikkének (2) bekezdése, 172. és 194. cikke)
            
            
               (1) Az (EU) 2015/2446 felhatalmazáson alapuló rendelet 138. cikkének alkalmazásában a szóban forgó felhatalmazáson alapuló rendelet 141. cikkének (3) bekezdésében említett árukra vonatkozó vám-árunyilatkozatot akkor kell elfogadottnak, az árukat pedig átengedettnek tekinteni, amikor az árukat kézbesítik a címzettnek.
            
            
               (2) Ha az árukat nem lehetett kézbesíteni a címzettnek, a vám-árunyilatkozatot be nem nyújtottnak kell tekintetni.
            
            
               A címzettnek nem kézbesített árukat megsemmisítésükig, újrakivitelükig vagy a róluk valamely egyéb, a Vámkódex 198. cikkével összhangban történő rendelkezésig átmeneti megőrzés alatt állóknak kell tekinteni.”
            
            
               8.A rendelet az alábbi cikkekkel egészül ki:
            
            
               „220a. cikk
            
            
               A 302. NATO-formanyomtatványnak az árutovábbítástól eltérő vámeljárások során történő használatára vonatkozó eljárási szabályok 
            
            
               (A Vámkódex 6. cikkének (3) bekezdése és 158. cikkének (2) bekezdése)
            
            
               (1) Az azon tagállam által kijelölt vámhivatal, ahol az Unió vámterületén megkezdődik a katonai tevékenység, a területén állomásozó NATO-erőket 302. NATO-formanyomtatványokkal látja el, amelyek:
            
            
               a)az említett hivatal bélyegzőjével, valamint tisztviselőjének aláírásával előzetesen hitelesítettek;
            
            
               b)sorszámozottak;
            
            
               c)tartalmazzák a kijelölt vámhivatal pontos címét, ahová a 302. NATO-formanyomtatvány visszpéldányát el kell juttatni.
            
            
               (2) Az áruk indításának időpontjában a NATO-erők a következők valamelyike szerint járnak el:
            
            
               a)benyújtják elektronikus úton a 302. NATO-formanyomtatvány adatait a kijelölt vámhivatalnál; 
            
         
         
            
               b)a 302. NATO-formanyomtatványhoz nyilatkozatot csatolnak arról, hogy az áruk szállítására az ellenőrzésük mellett kerül sor, és e nyilatkozatot aláírásukkal, bélyegzővel, valamint dátummal hitelesítik.
            
            
               (3) Ha a NATO-erők a (2) bekezdés b) pontjával összhangban járnak el, a 302. NATO-formanyomtatvány egy példányát haladéktalanul átadják annak a vámhivatalnak, amely az árukat indító NATO-erőkre vagy azon NATO-erőkre vonatkozó vámalakiságok és ellenőrzések tekintetében felelősként lett kijelölve, amelyek érdekében az árukat indítják.
            
            
               A 302. NATO-formanyomtatvány többi példánya a szállítmányt kíséri a rendeltetési NATO-erőkhöz, amelyek az áruk megérkezésekor lebélyegzik és aláírják azokat.
            
            
               Az áruk megérkezésekor a formanyomtatvány két példányát át kell adni a rendeltetési NATO-erőkre vonatkozó vámalakiságokért és ellenőrzésekért felelősként kijelölt vámhivatalnak.
            
            
               E kijelölt vámhivatal egy példányt megőriz, a második példányt pedig visszajuttatja annak a kijelölt vámhivatalnak, amely az árukat indító NATO-erőkre vagy azon NATO-erőkre vonatkozó vámalakiságok és ellenőrzések tekintetében felelős, amelyek érdekében az árukat indítják.
            
            
               220b. cikk
            
            
               A 302. EU-formanyomtatványnak az árutovábbítástól eltérő vámeljárások során történő használatára vonatkozó eljárási szabályok
            
            
               (A Vámkódex 6. cikkének (3) bekezdése és 158. cikkének (2) bekezdése)
            
            
               (1) Az azon tagállam által kijelölt vámhivatal, ahol az Unió vámterületén megkezdődik a katonai tevékenység, a területén állomásozó tagállami katonai erőket 302. EU-formanyomtatványokkal látja el, amelyek:
            
            
               a)az említett hivatal bélyegzőjével, valamint tisztviselőjének aláírásával előzetesen hitelesítettek;
            
            
               b)sorszámozottak;
            
            
               c)tartalmazzák a kijelölt vámhivatal pontos címét, ahová a 302. EU-formanyomtatvány visszpéldányát el kell juttatni.
            
            
               (2) Az áruk indításának időpontjában a tagállam katonai erői a következők valamelyike szerint járnak el:
            
            
               a)benyújtják elektronikus úton a 302. EU-formanyomtatvány adatait a kijelölt vámhivatalnál; 
            
            
               b)a 302. EU-formanyomtatványhoz nyilatkozatot csatolnak arról, hogy az áruk szállítására az ellenőrzésük mellett kerül sor, és e nyilatkozatot aláírásukkal, bélyegzővel, valamint dátummal hitelesítik.
            
            
               (3) Ha a tagállam katonai erői a (2) bekezdés b) pontjával összhangban járnak el, a 302. EU-formanyomtatvány egy példányát haladéktalanul átadják annak a vámhivatalnak, amely az árukat indító tagállami katonai erőkre vagy azon tagállami katonai erőkre vonatkozó vámalakiságok és ellenőrzések tekintetében felelősként lett kijelölve, amelyek érdekében az árukat indítják.
            
            
               A 302. EU-formanyomtatvány többi példánya a szállítmányt kíséri a rendeltetési tagállami katonai erőkhöz, amelyek az áruk megérkezésekor lebélyegzik és aláírják azokat.
            
            
               Az áruk megérkezésekor a formanyomtatvány két példányát át kell adni a rendeltetési tagállam katonai erőire vonatkozó vámalakiságokért és ellenőrzésekért felelősként kijelölt vámhivatalnak.
            
            
               E kijelölt vámhivatal egy példányt megőriz, a második példányt pedig visszajuttatja annak a kijelölt vámhivatalnak, amely az árukat indító tagállami katonai erőkre vagy azon tagállami katonai erőkre vonatkozó vámalakiságok és ellenőrzések tekintetében felelős, amelyek érdekében az árukat indítják.”
            
            
               9.A 221. cikk a következő bekezdésekkel egészül ki:
            
         
         
            
               „(4) A 2006/112/EK tanácsi irányelv** XII. címe 6. fejezetének 4. szakaszában meghatározott, a harmadik területekről vagy harmadik országokból importált termékek távértékesítésére vonatkozó különös szabályozástól eltérő héaszabályozás alapján az 1186/2009/EK tanácsi rendelet* 23. cikkének (1) bekezdésével vagy 25. cikkének (1) bekezdésével összhangban behozatalivám-mentességben részesülő szállítmányban lévő áruk szabad forgalomba bocsátására vonatkozó árunyilatkozat tekintetében illetékes vámhivatal az a vámhivatal, amely abban a tagállamban található, ahol az áruk indítása vagy fuvarozása befejeződik.
            
            
               (5) Minden olyan tagállam vámhatósága, amelynek területén a 302. NATO-formanyomtatvány használatára jogosult NATO-erők állomásoznak, kijelöli a katonai tevékenységekkel összefüggésben szállítandó vagy felhasználandó árukhoz kapcsolódó vámalakiságok és ellenőrzések tekintetében felelős vámhivatalt vagy vámhivatalokat.
            
            
               (6) Minden tagállam vámhatósága kijelöli a 302. EU-formanyomtatvány kíséretében, katonai tevékenységekkel összefüggésben szállítandó vagy felhasználandó árukhoz kapcsolódó vámalakiságok és ellenőrzések tekintetében felelős vámhivatalt vagy vámhivatalokat.
            
            
               ___________________________________
            
            
               ⃰ 
                     A Tanács 1186/2009/EK rendelete (2009. november 16.) a vámmentességek közösségi rendszerének létrehozásáról (HL L 324., 2009.12.10., 23. o.).
            
            
               **
                     A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).”
            
            
               10.A 271. cikk a következőképpen módosul:  
            
            
               (a)a cikk a következő bekezdéssel egészül ki:
            
            
               „(1a) A gazdálkodók a Bizottság és a tagállamok által egymással egyetértésben kialakított uniós harmonizált gazdasági szereplői interfészt használják az (1) bekezdésben említett eljárásokhoz kapcsolódó szabványosított információcseréhez (INF).”; 
            
            
               (b)a (2) bekezdés helyébe a következő szöveg lép:
            
            
               „(2) E cikk (1) és (1a) bekezdését az (EU) 2019/2151 végrehajtási határozat mellékletében foglalt »Uniós Vámkódex – Adatlapok (INF) különleges eljárásokhoz« projekt telepítésének időpontjától kell alkalmazni.”
            
            
               11.A VII. cím 2. fejezetében az 1. szakasz 4. alszakaszának címe helyébe a következő szöveg lép:
            
            
               „4. alszakasz
            
            
               Áruk szállítása 302. NATO- vagy 302. EU-formanyomtatvánnyal”
            
            
               12.A 285. cikket el kell hagyni.
            
            
               13.A 286. cikk helyébe a következő szöveg lép:
            
            
               „286. cikk 
            
            
               A NATO-erők 302. NATO-formanyomtatványokkal való ellátása 
            
            
               (A Vámkódex 226. cikke (3) bekezdésének e) pontja és 227. cikke (2) bekezdésének e) pontja)
            
            
               Az indító tagállam kijelölt vámhivatala a területén állomásozó NATO-erőket 302. NATO-formanyomtatványokkal látja el, amelyek: 
            
         
         
            
               a)az említett hivatal bélyegzőjével, valamint tisztviselőjének aláírásával előzetesen hitelesítettek; 
            
            
               b)sorszámozottak; 
            
            
               c)tartalmazzák a kijelölt vámhivatal pontos címét, ahová a 302. NATO-formanyomtatvány visszpéldányát el kell juttatni.”
            
            
               14.A rendelet a következő cikkel egészül ki:
            
            
               „286a. cikk
            
            
               A tagállami katonai erők 302. EU-formanyomtatványokkal való ellátása
            
            
               (A Vámkódex 226. cikke (3) bekezdésének a) pontja és 227. cikke (2) bekezdésének a) pontja)
            
            
               Az indító tagállam kijelölt vámhivatala a területén állomásozó tagállami katonai erőket 302. EU-formanyomtatványokkal látja el, amelyek:
            
            
               a)az említett hivatal bélyegzőjével, valamint tisztviselőjének aláírásával előzetesen hitelesítettek;
            
            
               b)sorszámozottak;
            
            
               c)tartalmazzák a kijelölt vámhivatal pontos címét, ahová a 302. EU-formanyomtatvány visszpéldányát el kell juttatni.”
            
            
               15.A 287. cikk helyébe a következő szöveg lép:
            
            
               „287. cikk 
            
            
               A 302. NATO-formanyomtatvány használatára vonatkozó eljárási szabályok 
            
            
               (A Vámkódex 226. cikke (3) bekezdésének e) pontja és 227. cikke (2) bekezdésének e) pontja)
            
            
               (1) Az áruk indításának időpontjában a NATO-erők a következők valamelyike szerint járnak el: 
            
            
               a)benyújtják elektronikus úton a 302. NATO-formanyomtatvány adatait az indító vagy a belépési vámhivatalnál;
            
            
               b)a 302. NATO-formanyomtatványhoz nyilatkozatot csatolnak arról, hogy az áruk szállítására az ellenőrzésük mellett kerül sor, és e nyilatkozatot aláírásukkal, bélyegzővel, valamint dátummal hitelesítik.
            
            
               (2) Ha a NATO-erők e cikk (1) bekezdésének a) pontjával összhangban elektronikus úton nyújtják be a 302. NATO-formanyomtatvány adatait, e rendelet 294., 296., 304., 306. és 314–316. cikke értelemszerűen alkalmazandó.
            
            
               (3) Ha a NATO-erők az (1) bekezdés b) pontjával összhangban járnak el, a 302. formanyomtatvány egy példányát haladéktalanul át kell adni annak a kijelölt vámhivatalnak, amely az árukat indító NATO-erőkre vagy azon NATO-erőkre vonatkozó vámalakiságok és ellenőrzések tekintetében felelős, amelyek érdekében az árukat indítják. 
            
         
         
            
               A 302. NATO-formanyomtatvány többi példánya a szállítmányt kíséri a rendeltetési NATO-erőkhöz, amelyek az áruk megérkezésekor lebélyegzik és aláírják azokat. 
            
            
               Az áruk megérkezésekor a 302. NATO-formanyomtatvány két példányát át kell adni a rendeltetési NATO-erőkre vonatkozó vámalakiságokért és ellenőrzésekért felelősként kijelölt vámhivatalnak. 
            
            
               E kijelölt vámhivatal a 302. NATO-formanyomtatvány egyik példányát megőrzi, a második példányt pedig visszajuttatja annak a kijelölt vámhivatalnak, amely az árukat indító NATO-erőkre vagy azon NATO-erőkre vonatkozó vámalakiságok és ellenőrzések tekintetében felelős, amelyek érdekében az árukat indítják.”
            
            
               16. A rendelet a következő cikkel egészül ki:
            
            
               „287a. cikk
            
            
               A 302. EU-formanyomtatvány használatára vonatkozó eljárási szabályok
            
            
               (A Vámkódex 226. cikke (3) bekezdésének a) pontja és 227. cikke (2) bekezdésének a) pontja)
            
            
               (1) Az áruk indításának időpontjában a tagállam katonai erői a következők valamelyike szerint járnak el:
            
            
               a)benyújtják elektronikus úton a 302. EU-formanyomtatvány adatait az indító vagy a belépési vámhivatalnál; 
            
            
               b)a 302. EU-formanyomtatványhoz nyilatkozatot csatolnak arról, hogy az áruk szállítására az ellenőrzésük mellett kerül sor, és e nyilatkozatot aláírásukkal, bélyegzővel, valamint dátummal hitelesítik.
            
            
               (2) Ha a tagállam katonai erői e cikk (1) bekezdésének a) pontjával összhangban elektronikus úton nyújtják be a 302. EU-formanyomtatvány adatait, a 294., 296., 304., 306. és 314–316. cikk értelemszerűen alkalmazandó.
            
            
               (3) Ha a tagállam katonai erői az (1) bekezdés b) pontjával összhangban járnak el, a 302. EU-formanyomtatvány egy példányát haladéktalanul átadják annak a kijelölt vámhivatalnak, amely az árukat indító tagállami katonai erőkre vagy azon tagállami katonai erőkre vonatkozó vámalakiságok és ellenőrzések tekintetében felelős, amelyek érdekében az árukat indítják.
            
            
               A 302. EU-formanyomtatvány többi példánya a szállítmányt kíséri a rendeltetési tagállami katonai erőkhöz, amelyek az áruk megérkezésekor lebélyegzik és aláírják azokat.
            
            
               Az áruk megérkezésekor a 302. EU-formanyomtatvány két példányát át kell adni a rendeltetési tagállam katonai erőire vonatkozó vámalakiságokért és ellenőrzésekért felelősként kijelölt vámhivatalnak.
            
            
               E kijelölt vámhivatal a 302. EU-formanyomtatvány egyik példányát megőrzi, a második példányt pedig visszajuttatja annak a kijelölt vámhivatalnak, amely az árukat indító tagállami katonai erőkre vagy azon tagállami katonai erőkre vonatkozó vámalakiságok és ellenőrzések tekintetében felelős, amelyek érdekében az árukat indítják.”
            
            
               17.A 321. cikk a következőképpen módosul: 
            
            
               a)az (5) bekezdés helyébe a következő szöveg lép: 
            
            
               „(5) Az uniós árutovábbítási eljárás akkor tekintendő befejezettnek, ha:
            
            
               a)a megfelelő bejegyzést bevezetik a címzett kereskedelmi nyilvántartásába, vagy 
            
            
               b)a helyhez kötött szállítóberendezés üzemeltetője tanúsította, hogy a helyhez kötött szállítóberendezésen szállított áruk: 
            
         
         
            
               i. megérkeztek a címzett létesítményébe; 
            
            
               ii. azokat a címzett elosztó hálózata átvette; vagy 
            
            
               iii. elhagyták az Unió vámterületét.”;
            
            
               b)a cikk a következő bekezdéssel egészül ki:
            
            
               „(6) A nem uniós árukat attól a pillanattól kezdve kell átmeneti megőrzésben lévőnek tekinteni, amikor az uniós árutovábbítási eljárás az (5) bekezdés a) pontjával vagy b) pontjának i. vagy ii. alpontjával összhangban befejeződik.”
            
            
               18.A rendelet a következő cikkel egészül ki:
            
            
               „323a. cikk
            
            
               Eljárás különleges lezárása katonai tevékenységekkel összefüggésben szállítandó vagy felhasználandó áruk esetében
            
            
               (A Vámkódex 215. cikke)
            
            
               Az (EU) 2015/2446 felhatalmazáson alapuló rendelet 235a. cikkében említett áruk ideiglenes behozatali eljárásának lezárása céljából azok felhasználása vagy megsemmisítése újrakivitelnek minősül, feltéve, hogy a felhasznált vagy megsemmisített mennyiség megfelel a katonai tevékenység jellegének.”
            
            
               19.A 324. cikk (2) bekezdésének a) pontja a következő albekezdéssel egészül ki:
            
            
               „Az (1) bekezdés azonban alkalmazandó azokban az esetekben, amikor az IM/EX aktív feldolgozási eljárás alá vont nem uniós árukat előzetes uniós felügyeletnek kellene alávetni, ha azokat szabad forgalomba bocsátás céljából bejelentették, azzal a feltétellel, hogy az IM/EX aktív feldolgozásra vonatkozó engedély jogosultja a vonatkozó felügyeleti intézkedésnek megfelelően rendelkezésre bocsátja az adatelemeket.” 
            
            
               20.A 331. cikk a következő bekezdéssel egészül ki:
            
            
               „(3) Ha helyhez kötött szállítóberendezéssel szállított árukat e berendezés használatával visznek ki az Unió vámterületéről, az említett árukat a helyhez kötött szállítóberendezésbe való bevezetéskor vám elé állítottnak kell tekinteni.”
            
            
               21.A 23-02. melléklet e rendelet mellékletének megfelelően módosul.
            
            
               22.A 72-04. melléklet a következőképpen módosul: 
            
            
               a)az I. rész III. fejezetének 19.3. pontja helyébe a következő szöveg lép: 
            
            
               „19.3. A kezességi tanúsítvány vagy a biztosítéknyújtás alóli mentességről szóló tanúsítvány érvényességének időtartama nem haladhatja meg az öt évet. Ezt az időtartamot azonban a biztosítéknyújtás helye szerinti vámhivatal egy alkalommal legfeljebb öt évvel meghosszabbíthatja.  
            
            
               Amennyiben a biztosítéknyújtás helye szerinti vámhivatal a tanúsítvány érvényességi ideje alatt tájékoztatást kap arról, hogy a tanúsítvány számos változás következtében nem kellően olvasható, és azt az indító vámhivatal elutasíthatja, a biztosítéknyújtás helye szerinti vámhivatal érvényteleníti a tanúsítványt, és adott esetben újat állít ki. 
            
            
               A kétéves érvényességi idejű tanúsítványok érvényben maradnak. Azok érvényességének időtartamát a biztosítéknyújtás helye szerinti vámhivatal egy alkalommal legfeljebb öt évvel meghosszabbíthatja.”;
            
         
         
            
               b)a II. rész II. fejezetében:
            
            
               i. a cím helyébe a következő szöveg lép:
            
            
               „II. FEJEZET
            
            
               Az engedélyezett feladó/engedélyes kibocsátó által használt, különleges bélyegző mintája”;
            
            
               ii. az 5. pont helyébe a következő szöveg lép:
            
            
               „5. Engedélyezett feladó/engedélyes kibocsátó”.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Az 1. cikk 1. pontja 2016. május 1-jétől alkalmazandó.
            
            
               Az 1. cikk 19. pontja 2017. július 12-től alkalmazandó.
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.6.29.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 269., 2013. október 10., 1. o.
               
               
                  
                     (2)
                  
                        A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
               
               
                  
                     (3)
                  
                        A Bíróság 2017. október 12-i ítélete, X BV kontra Staatssecretaris van Financiën, C-661/15, ECLI:EU:C:2017:753.
               
               
                  
                     (4)
                  
                        A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
               
               
                  
                     (5)
                  
                        A Tanács 2913/92/EGK rendelete (1992. október 12.) a Közösségi Vámkódex létrehozásáról (HL L 302., 1992.10.19., 1. o.).
               
               
                  
                     (6)
                  
                        A Bizottság (EU) 2019/2151 végrehajtási határozata (2019. december 13.) az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról (HL L 325., 2019.12.16., 168. o.).
               
               
                  
                     (7)
                  
                        A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).
               
               
                  
                     (8)
                  
                        A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
               
               
                  
                     (9)
                  
                        A Bizottság (EU) 2016/670 végrehajtási rendelete (2016. április 28.) az egyes harmadik országokból származó egyes vas- és acéltermékek behozatalára vonatkozó előzetes uniós felügyelet bevezetéséről (HL L 115., 2016.4.29., 37. o.).
               
               
                  
                     (10)
                  
                        A Bizottság (EU) 2018/640 végrehajtási rendelete (2018. április 25.) az egyes harmadik országokból származó egyes alumíniumtermékek behozatalára vonatkozó előzetes uniós felügyelet bevezetéséről (HL L 106., 2018.4.26., 7. o.).
               
               
                  
                     (11)
                  
                        A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
               
            
      
    ---documentbreak--- 
      
         
         
            
               MELLÉKLET 
            
            
               Az (EU) 2015/2447 bizottsági végrehajtási rendelet 23-02. mellékletében szereplő táblázat helyébe a következő táblázat lép: 
            
            
            
               „
            
            
               A 142. CIKK (6) BEKEZDÉSÉBEN EMLÍTETT ÁRUK LISTÁJA
            
            
               Az e táblázatban szereplő árumegnevezés pusztán tájékoztató jellegű, és nem érinti a Kombinált Nómenklatúra értelmezésére vonatkozó szabályokat. E melléklet alkalmazásában a 142. cikk (6) bekezdésében megállapított rendelkezések alkalmazási körét az e rendelet elfogadásának időpontjában érvényes KN-kódok alkalmazási köre határozza meg.
            
            
            
                     
                        KN- (TARIC-) kód
                     
                  
                  
                     
                        Árumegnevezés 
                     
                  
                  
                     
                        Érvényességi időtartam
                     
                  
               
                     
                        0701 90 50
                     
                  
                  
                     
                        Újburgonya
                     
                  
                  
                     
                        1.1. – 6.30.
                     
                  
               
                     
                        0703 10 19 
                     
                  
                  
                     
                        Vöröshagyma (a dughagyma kivételével) 
                     
                  
                  
                     
                        1.1. – 12.31.
                     
                  
               
                     
                        0703 20 00
                     
                  
                  
                     
                        Fokhagyma
                     
                  
                  
                     
                        1.1. – 12.31.
                     
                  
               
                     
                        0708 20 00
                     
                  
                  
                     
                        Bab (Vigna spp., Phaseolus spp.)
                     
                  
                  
                     
                        1.1. – 12.31.
                     
                  
               
                     
                        0709 20 00 10
                     
                  
                  
                     
                        Spárga, zöld
                     
                  
                  
                     
                        1.1. – 12.31.
                     
                  
               
                     
                        0709 20 00 90
                     
                  
                  
                     
                        Spárga, más
                     
                  
                  
                     
                        1.1. – 12.31.
                     
                  
               
                     
                        0709 60 10
                     
                  
                  
                     
                        Édes paprika
                     
                  
                  
                     
                        1.1. – 12.31.
                     
                  
               
                     
                        0714 20 10
                     
                  
                  
                     
                        Édesburgonya frissen, egészben, emberi fogyasztásra
                     
                  
                  
                     
                        1.1. – 12.31.
                     
                  
               
                     
                        0804 30 00 90
                     
                  
                  
                     
                        Ananász, szárítottól eltérő
                     
                  
                  
                     
                        1.1. – 12.31.
                     
                  
               
                     
                        0804 40 00 10
                     
                  
                  
                     
                        Avokádó frissen
                     
                  
                  
                     
                        1.1. – 12.31.
                     
                  
               
                     
                        0805 10 22
                     
                     
                        0805 10 24
                     
                     
                        0805 10 28
                     
                  
                  
                     
                        Édes narancs frissen
                     
                  
                  
                     
                        6.1. – 11.30.
                     
                  
               
                     
                        0805 21 10 10
                     
                     
                        0805 21 90 11
                     
                     
                        0805 21 90 91
                     
                  
                  
                     
                              
                           
                           
                              
                                 Mandarin (ideértve a tangerine és a satsuma fajtát is) frissen
                              
                           
                        
                  
                  
                     
                        3.1. – 10.31.
                     
                  
               
                     
                        0805 22 00 11
                     
                  
                  
                     
                        Monreale frissen
                     
                  
                  
                     
                        3.1. – 10.31.
                     
                  
               
                     
                        0805 22 00 20
                     
                  
                  
                     
                        Clementine (a monreale kivételével) frissen
                     
                  
                  
                     
                        3.1. – 10.31.
                     
                  
               
                     
                        
                           0805 29 00 11
                        
                     
                     
                        0805 29 00 21
                     
                     
                        0805 29 00 91
                     
                  
                  
                     
                        Wilking és hasonló citrushibridek frissen
                     
                  
                  
                     
                        3.1. – 10.31.
                     
                  
               
                     
                        0805 40 00 11
                     
                     
                        0805 40 00 31
                     
                  
                  
                     
                        Grépfrút, beleértve a pomelót, frissen, fehér
                     
                  
                  
                     
                        1.1. – 12.31.
                     
                  
               
                     
                        0805 40 00 19
                     
                     
                        0805 40 00 39
                     
                  
                  
                     
                        Grépfrút, beleértve a pomelót, frissen, rózsaszín
                     
                  
                  
                     
                        1.1. – 12.31.
                     
                  
               
                     
                        0805 50 90 10
                     
                  
                  
                     
                        Lime (Citrus aurantifolia, Citrus latifolia) frissen
                     
                  
                  
                     
                        1.1. – 12.31.
                     
                  
               
                     
                        0806 10 10
                     
                  
                  
                     
                        Csemegeszőlő
                     
                  
                  
                     
                        11.21. – 7.20.
                     
                  
               
                     
                        0807 11 00
                     
                  
                  
                     
                        Görögdinnye
                     
                  
                  
                     
                        1.1. – 12.31.
                     
                  
               
                     
                        0807 19 00 50
                     
                  
                  
                     
                        Amarillo, Cuper, Honey Dew (beleértve a Cantalene fajtát), Onteniente, Piel de Sapo (beleértve a Verde Liso fajtát), Rochet, Tendral, Futuro
                     
                  
                  
                     
                        1.1. – 12.31.
                     
                  
               
                     
                        0807 19 00 90
                     
                  
                  
                     
                        Más dinnye
                     
                  
                  
                     
                        1.1. – 12.31.
                     
                  
               
                     
                        0808 30 90 10
                     
                  
                  
                     
                        Körte, Nashi (Pyrus pyrifolia),Ya (Pyrus bretscheideri) fajtájú 
                     
                  
                  
                     
                        5.1. – 6.30.
                     
                  
               
                     
                        0808 30 90 90
                     
                  
                  
                     
                        Körte, más
                     
                  
                  
                     
                        5.1. – 6.30.
                     
                  
               
                     
                        0809 10 00
                     
                  
                  
                     
                        Kajszibarack
                     
                  
                  
                     
                        1.1. – 5.31.
                     
                     
                        8.1. – 12.31.
                     
                  
               
                     
                        0809 30 10
                     
                  
                  
                     
                        Nektarin
                     
                  
                  
                     
                        1.1. – 6.10.
                     
                     
                        10.1. – 12.31.
                     
                  
               
                     
                        0809 30 90
                     
                  
                  
                     
                        Őszibarack
                     
                  
                  
                     
                        1.1. – 6.10.
                     
                     
                        10.1. – 12.31.
                     
                  
               
                     
                        0809 40 05
                     
                  
                  
                     
                        Szilva
                     
                  
                  
                     
                        10.1. – 6.10.
                     
                  
               
                     
                        0810 10 00
                     
                  
                  
                     
                        Földieper
                     
                  
                  
                     
                        1.1. – 12.31.
                     
                  
               
                     
                        0810 20 10
                     
                  
                  
                     
                        Málna
                     
                  
                  
                     
                        1.1. – 12.31.
                     
                  
               
                     
                        0810 50 00
                     
                  
                  
                     
                        Kiwi
                     
                  
                  
                     
                        1.1. – 12.31.
                     
                  
               
               ”